**BYDELSPROGRAM FOR SØNDRE NORDSTRAND ARBEIDERPARTI 2019-2023**

**INNLEDNING**

Dette er programmet til Søndre Nordstrand Arbeiderparti. Vi er forpliktet til å jobbe for punktene du ser på de neste sidene, og vi har som mål å gjennomføre alt de neste fire årene.
Når det skjer ting i ditt nærmiljø du tenker trenger politisk oppmerksomhet eller du har gode idèer, er du hjertelig velkommen til åpen halvtime når vi har møter i bydelsutvalget.

Etter at vi fikk et nytt byråd i Oslo bestående av Arbeiderpartiet, SV og MdG, er flere midler tilført bydelen, og det økonomiske handlingsrommet er større nå enn før.

Det betyr at vi har mer penger å investere i Arbeiderpartiets uttalte mål om at du skal kunne leve hele livet på Søndre Nordstrand.Som innbygger i bydel Søndre Nordstrand skal du føle deg ivaretatt uansett hvilken livsfase du er i.

Alle skolene våre tilbyr aktivitetsskole med gratis kjernetid. Her får barna frokost på morgenen og et varmt måltid på ettermiddagen. Det er et tilbud Søndre Nordstrand Arbeiderparti er garantist for videreføring av. Et sunt kosthold er viktig og vi ønsker at et måltid i løpet av skoledagen også skal tilbys barn i ungdomsskolen.Arbeiderpartiet skal også etablere en ordning som sikrer at barn med behov for det skal kunne delta i idretten uten at foreldrene får en stor regning i posten.Det skal etableres flere arbeidsplasser i bydelen som skal omfatte både ungdommer og voksne.

Vår bydel er fantastisk plassert med tilgang til fjord og natur, badeplasser, skibakker- og løyper. Vi vil gjøre det enklere for deg å komme deg dit du vil, enten du velger å reise kollektivt eller med sykkel. Ladestasjoner for elektriske sykler og biler vil du også finne lett tilgjengelig i hele bydelen. Dessuten gleder vi oss til å få utsikten til Bunnefjorden og mot sentrum tilbake igjen.

Sammen skal vi skape en åpen, inkluderende og grønn bydel.

1. **EN BYDEL SOM STILLER OPP FOR BARN OG UNGDOM**

Søndre Nordstrand har en ung befolkning, og nesten halvparten av alle som bor her er under 30 år. Vi er stolte av vår unge befolkning og ønsker å bruke ressurser på at disse skal lykkes. Søndre Nordstrand Arbeiderparti vil satse på barna og ungdommen i bydelen.

Bydelen skal gi hjelp til barn som opplever vold eller omsorgssvikt i hjemmet og alle som trenger det skal få rask og god hjelp tidlig.

Enkelte områder i vår bydel har høy barnefattigdom. Noe av det viktigste bydelen kan bidra med er å sørge for at barn og unge har tilgjengelige tilbud og sosiale arenaer der de kan utfolde seg og kunne utøve meningsfylte aktiviteter. Barn og unge må kunne få muligheten til å delta i kultur og idrett uavhengig av familiens økonomi.

Søndre Nordstrand Arbeiderparti vil

* + At det skal etableres et helsestasjonstilbud på Mortensrud og Bjørndal.
	+ Jobbe for et godt helsestasjonstilbud på skolene og helsestasjonen
	+ At barnevernet skal rekruttere fagfolk med flerkulturell kompetanse
	+ Få flere flerkulturelle fosterfamilier.
	+ At foreldre skal få kunnskap om barnevernets arbeid før det eventuelt oppstår situasjoner der barnevernet må kobles/gripe inn. Dette kan gjøres gjennom et godt samarbeid mellom skole, barnehage, bydelen og frivilligheten
	+ Styrke det forebyggende barnevernet i bydelen
	+ Forbedre tilsynet med private aktører innen barnevernet
	+ Styrke familievernkontoret
	+ Bruke noen av de kommunale boligene vi allerede har til bo-trening for ungdom/ unge voksne som trenger det.
	+ Styrke bydelens arbeid med ungsom som dropper ut av videregående
	+ Jobbe for å utvide ungdomstilbudet og få en ny juniorklubb på Bjørndal og Mortensrud
	+ At bydelen stiller med flere læreplasser i egne virksomheter, og oppfordrer private aktører til å gjøre det samme.
	+ Utvikle flere gode ungdomstilbud på ungdommens egne premisser.
	+ Opprettholde bydelens fritidsklubber og andre ungdomstilbud, i tillegg til å utvide åpningstidene.
	+ Helsesøster eller helsebror skal være tilstede på ungdomsskolene hver dag.
	+ Styrke det psykiske helsetilbudet og et godt lavterskeltilbud for ungdom
	+ Styrke tilbudet med nærvær av miljøarbeider på skolene.
1. **BARNEHAGER**

Søndre Nordstrand består av mange barnefamilier og Arbeiderpartiet mener det er viktig å ha et barnehagetilbud som møter behovene i bydelen.  Arbeiderpartiet ønsker å bedre og styrke barnehagetilbudet i bydelen ytterligere. Dette betyr at vi vil jobbe for at alle foreldre som vil ha barna sine i barnehage skal få plass og vi ønsker gratis kjernetid for alle barn i barnehager. Videre vil vi legge til rette for at barna får en enda bedre og tryggere barnehagehverdag enn i dag. Derfor vil vi opprettholde bemanningsnormen i barnehagene. Kvaliteten på barnehagene skal bli bedre gjennom flere språkpedagoger og faglig kompetanseheving av barnehageansatte.

Søndre Nordstrand Arbeiderparti vil

* Ha gratis kjernetid i barnehager
* Gratis barnehage for ettåringer
* Opprettholde løpende opptak i barnehager
* Offentlige barnehager skal ikke privatiseres
* Nye barnehager skal opprettes av offentlige eller ideelle aktører
* Ta inn vikarer ved sykefravær i barnehagene og innføre vikar-pool i bydelen
* Jobbe for flere språkpedagoger i barnehagen med mål om en språkpedagog i hver barnehage.
* Sørge for at bydelen skal ta i bruk tegn til tale i alle barnehager
* Kurse barnehageansatte både i språk og fag
* Sørge for bedre vedlikehold av barnehagene
1. **EN BYDEL SOM STILLER OPP FOR ELDRE OG UFØRE**

Søndre Nordstrand skal være en bydel der du kan bo hele livet.
Arbeiderpartiet ønsker å legge til rette for at flere skal kunne bo trygt i eget hjem, leve selvstendige liv og oppleve god helse og mestring. For Arbeiderpartiet er det viktig at innbyggere skal møte sammenhengende og tilgjengelige tjenester der medarbeiderne har riktig kompetanse og nok tid.

Søndre Nordstrand har mange ulike grupper av mennesker som trenger ekstra hjelp og støtte fra bydelen. Eldre, uføre og mennesker med funksjonsnedsettelser skal føle seg ivaretatt i vår bydel.

Eldre er selvstendige individer som skal behandles med respekt. Alle skal kunne få riktig og tilstrekkelig hjelp både hjemme og med heldøgns omsorg når de trenger det.

Søndre Nordstrand Arbeiderparti vil

* Styrke hjemmetjenesten slik at alle får den hjelpen de har behov for.
* Jobbe for at det er kvalifisert personell i hjemmetjenesten med kapasitet til å dekke brukernes behov for praktisk bistand og pleie i hjemmet.
* At de som ønsker det skal få besøk av en fast hjemmehjelp.
* At alle som trenger det i bydelen skal få tilbud om sykehjemsplass.
* Sette funksjonshemmede i stand til å styre sin egen hverdag og fritid, samt legge til rette for at funksjonshemmede kan delta i bydelens idretts- og kulturtilbud.
* Trygge driften ved Prinsdal eldresenter.
* Opprette et tilbud for eldre på Holmlia etter modell av Gamle Klemetsrud skole.
* Jobbe for at det opprettes flere møteplasser for mennesker med psykiske lidelser.
* Bygge flere forsterkede omsorgsboliger for mennesker med behov for det.
* Gi eldre med minoritetsbakgrunn et tilbud som tar utgangspunkt i deres behov, enten de er på sykehjem eller mottar hjelp i hjemmet.
* Sørge for tilstrekklig antall gravplasser for alle livssyn og religioner i bydelen.
1. **MULIGHETENES BYDEL: ARBEID, KOMPETANSE OG KREATIVITET**

Søndre Nordstrand Ap vil skape en bydel der alle kan delta i fellesskapet og oppleve mestring. Bydelen har gode muligheter både for næringsutvikling med sin beliggenhet nær innfartsårene til sentrum, og relativt lave eiendomskostnader. Vi vil utnytte dette bedre enn i dag. Søndre Nordstrand har en del eldre industriområder og boligmasse som står ubrukt. Dette kan omskapes til nye arbeidsplasser. Dessuten har vi en ung og mangfoldig befolkning som legger grunnlaget for framtidig skaperkraft.

Arbeidsledigheten i bydelen vår er for høy. Vil sette inn spesielle tiltak for arbeidsledige kvinner med minoritetsbakgrunn og unge som dropper ut av skolen. Både Oslo kommune og private aktører må stimuleres til å tenke nytt ved bruk av arealer og nedlagte lokaler. For eksempel har Fortum og Oslo kommune en unik mulighet til å etablere et vitensenter rundt sirkulærøkonomi og bærekraft på Mortensrud som viser hvordan man kan bruke avfall som en ressurs. Et vitensenter kan både bli en arbeidsplass, men også motivasjon for mange unge i vår bydel.

Søndre Nordstrand Arbeiderparti vil

* Jobbe for flere kommunale arbeidsplasser til bydelen.
* Utvide prosjektet bydelsmødre til hele bydelen.
* Utnytte bydelens ressurser innen musikk og media og jobbe for etablering av et start up- miljø innen kreative næringer knyttet til medielinja på Bjørnholt og musikkmiljøet på Holmlia.
* Jobbe for at NRK eller andre kunnskapsarbeidsplasser etableres i lokalene til Rosenholm Campus.
* Etablere et vitensenter på Mortensrud i nærheten av Klemetsrudanlegget som viser hvordan avfall kan forvandles til en ressurs.
* Jobbe for en høyskoleavdeling til bydelen.
* Iverksette konkrete sysselsettingsprosjekt for arbeid og inkludering rettet mot ungdom i aldersgruppen 17 til 25 år.
* At det skal benyttes lærlinger på alle prosjekter bydelen har ansvar for
* Etablere en ressurspool som koordinerer «småjobber og oppdrag» der unge sammen med eldre kan få sommerjobber og mindre oppdrag. Ressurspoolen skal både formidle offentlige og private oppdrag og samarbeide med både frivillige aktører, privat næringsliv og kommunen.
1. **MØTEPLASSER**

Det er viktig at møteplasser opprettes etter ulike behov. Bydelen er kjent for å være handikapvennlig med boligtilbud som er tilrettelagt for funksjonshemmede.

Bydelen er avhengig av flere gode uorganiserte lavterskeltilbud og møteplasser hvor alle kan møtes på tvers av etnisitet, kultur, religion og økonomi.

I forbindelse med utviklingen på Holmlia Senter, Hauketo senter og Mortensrud er Søndre Nordstrand Arbeiderparti spesielt opptatt av å spille inn viktige tiltak som bidrar til godt miljø og flere møteplasser i bydelen.

Søndre Nordstrand Arbeiderparti vil:

* Renovere Holmlia Bad
* Jobbe for å få et nytt bad på Mortensrud
* Utvide tilbudet på og utvide Holmlia Bibliotek
* Jobbe for å få et nytt bibliotek på MortensrudSe muligheter for å gjenoppbygge Mangfoldshuset som en møteplass og frivillighetssentral
* Opprettholde eksisterende religiøse møteplasser på Bjørndal
* Opprette et flerkulturelt møtested for eldre i bydelen.
* Jobbe for et kulturhus sentralt plassert i bydelen
* Støtte festivalene i bydelen
* Støtte realisering av nytt Hauketo senter
* Jobbe for å realisere allbrukshus på Hauketo
* Jobbe for å gjøre skolelokaler tilgjengelig for frivillighet og organisasjonsliv
1. **EN GRØNN BYDEL MED ET GODT KOLLEKTIVTILBUD**

Søndre Nordstrand er stolt av sine grøntområder og sin nærhet til fjorden. Vi jobber for å ta vare på grøntområdene og strandområdene, samtidig som vi ønsker å øke tilgjengeligheten til disse rekreasjonsområdene.

Vi har store utfordringer på samferdselsområdet. Søndre Nordstrand Arbeiderparti vil derfor jobbe for at bydelen blir mer miljøvennlig med å satse på flere sykkelveier og økt kollektivtrafikk på tvers av bydelen og til sentrum. Transporttilbudet, særlig i rushtrafikken, er for dårlig, og vi må ha ordninger på plass frem til presset på toget fra Holmlia til sentrum minskes.

Søndre Nordstrand Arbeiderparti vil:

* At det tilrettelegges flere gang- og sykkelveier i bydelen, og at de eksisterende gang- og sykkel- veiene rustes opp og vedlikeholdes.
* Utvide sykkelparkeringstilbudet ved kollektivknutepunkt i bydelen.
* Jobbe for å innføre tilgang til bysykler i bydelen.
* Opprettholde markagrensen
* Bevare bydelens grønne lunger
* Utvide lysløypenettet i Østmarka og knytte det sammen med Sørmarka
* Jobbe for flere universelt utformede turstier
* Utvide trikketilbudet fra Ljabru til Hauketo
* Utvide innfartsparkeringstilbudet ved Oslogrensen
* Styrke matebusstilbudet slik at bydelens beboere kan bli mindre avhengig av bil.
* Jobbe for at det opprettholdes flere tverrgående bussruter internt i bydelen.
* Arbeide for å utvide tilbudet av ekspress- og direktebusser i rushtrafikken.
* Få rosabusser til bydelen
* Oppgradere Hvervenbukta med blant annet toalett- og dusjfasiliteter.
* Jobbe for at bydelens innbyggere får tilgang til bydelens småbåthavner.
* Jobbe for å bedre tilbudet for ladeinfrastruktur for el-biler.
* At klimanøytralitet blir standard ved godkjenning av nybygg.
* Opprettholde planene om Manglerudtunnelen.
1. **ET GODT KULTUR- OG IDRETTSTILBUD FOR ALLE**

Gode tilbud for idrett, kultur og fritidsklubber har en har en stor betydning for god oppvekst for barn og unge. Bydelen har allerede fått flere nye kunstgressbaner og andre fritidstilbud har fått en stabil og god økonomi. Etablering av en ny cricketbane og flerbrukshall er i gang, og i områdeplanreguleringen planlegges det en ny idrettshall og publikumsbad.

Vi vil fortsatt prioritere støtten til fritidsklubber og frivilligheten. Arbeidet med områdeløftet skal også inkludere Bjørndal. Det nye områdeløftet bør også samarbeide tettere med frivilligheten.

Søndre Nordstrand Arbeiderparti vil

* Etablere flerbrukshall på Holmlia.
* Støtte og styrke Ung Arena og videreutvikle deres tilbud innen idrett og kultur.
* Tilrettelegge for organisert og uorganisert idrett.
* Opprettholde frivillighetsmidlene i bydelen
* Etablere en ordning der barn og unge kan delta i idretten uten kostnader.
1. **INKLUDERING OG LIKE MULIGHETER FOR ALLE**

Søndre Nordstrand er en mangfoldig bydel. Vi må bli enda flinkere til å vise fram det positive ved mangfoldet vårt. Det fører også med seg særskilte utfordringer å være en bydel med så mange ulike kulturer og mennesker. Arbeiderpartiet mener det er avgjørende for vår bydel at alle får like muligheter uavhengig av bakgrunn. Arbeid er den fremste nøkkelen til god integrering. Søndre Nordstrand Arbeiderparti vil støtte opp om ordninger for at alle kommer i arbeid. Samtidig ønsker vi å legge til rette for gode oppvekstvillkår for barn og ungdom, uavhengig av deres bakgrunn, foreldrenes inntekt og utdanningsnivå. Tidlig innsats er nøkkelen til å lykkes senere i skolegangen.

For Arbeiderpartiet er det viktig at vi får en god integrering gjennom at barn deltar på aktiviteter sammen. I barnehagen, på fritidsklubben og senere på skolen. Forsøk med gratis kjernetid i barnehagen har vist at dette har en positiv effekt også for læringen senere i skolen. Barn og unge lærer ikke språk først og fremst gjennom undervisning. De aller fleste barn lærer språk av hverandre. Derfor er det viktig å sørge for at barn kommer i et språkmiljø hvor norsk dominerer blant jevnaldrende.

Søndre Nordstrand Arbeiderparti vil:

* Gjenopprette norskopplæringstilbud i bydelen
* Bedre informasjon på flere språk
* Arbeide for å opprettholde ordningen med gratis kjernetid i AKS for 1-4. klasse.
* Arbeide for å innføregratis skolemat.
* Gjennomføre forsøk med gratis aktivitetskort som kan brukes på valgfri fritidsaktivitet for barn som er for gamle for aktivitetsskolen.
* Opprettholde og utvikle ordningen med gratis utlån av idrettsutstyr.
1. **ET TRYGT OG TRIVELIG BOMILJØ**

Et trygt og trivelig bomiljø er en forutsetning for at mennesker skal kunne leve gode liv. Bydel Søndre Nordstrand skal være et sted hvor mennesker skal oppleve denne tryggheten og trivselen. Gjennom sterke fellesskap skal vi bygge trygge lokalsamfunn som inkluderer, integrerer og hegner om gode holdninger.

Det bygges fortsatt nye boliger i bydelen vår, og det merkes i form av både befolkningsvekst og økt trafikk. For Søndre Nordstrand Arbeiderparti er det viktig at trafikkplanen for bydelen vår er tilpasset fremtidens befolkning og behov. Derfor ønsker vi blant annet gjennomgang av fortau, fotgjengerfelt, veier og gateparkering. Vi ønsker å ivareta både de myke trafikantene, og øvrig trafikanter. Videre må det bygges variert slik at mennesker i alle livets faser kan flytte hit eller bli værende i bydelen etterhvert som deres behov endrer seg. Bydel Søndre Nordstrand har en relativ ung befolkning, og det er viktig for bydelen at aldersmangfoldet blir tilstrekkelig ivaretatt.

Søndre Nordstrand Arbeiderparti er bekymret for tendensene til økt uro og kriminalitet vi ser i enkelte områder i bydelen, og derfor ønsker vi en fast politipost på Mortensrud og Holmlia. Kompetansemiljøene og de ulike etatene må samarbeide seg i mellom, og også involvere frivilligheten. Videre vil vi jobbe for bedre belysning, ordentlig søppelryddig, rene og ordentlige omgivelser og levende offentlige områder flere steder i bydelen. Dette vil både løfte bydelen estetisk, øke trivselsfølelsen og også ha en forbyggende effekt.

Søndre Nordstrand Arbeiderparti vil:

* Jobbe for å få på plass rundkjøring ved Mortensrudveien/Helga Vanneksvei.
* Sikre trygg skolevei for alle barn.
* Styrke nærpolitiet gjennom å jobbe for en ny politipost på Mortensrud og få gjenåpnet politiposten på Holmlia.
* Legge til rette for økt samarbeid mellom bydelen og politiet gjennom å styrke SALTO-koordinatorens stilling, for å forebygge gjengkriminalitet, bekjempe hærverk, tagging og forsøpling.
* Få til et samarbeid mellom kommunen, politiet, FAU og beboerforeninger for å sikre trygge bomiljøer.
* At en fremtidig utbygging i bydelen og av Gjersrud/ Stensrud består av variert bebyggelse.
* Jobbe for bedre adkomstvei til Bjørndal.
* Jobbe for at det bygges boliger for ungdom og andre førstegangsetablerere i bydelen.
* Bedre belysning og holde gangveier fri for vegetasjon.
* Flere offentlige søppelkasser i bydelen.
* Ha levende offentlige områder for mennesker i alle aldre og livssituasjoner.
* Ha dialog med næringsaktører i bydelen for å ruste opp torg og/eller andre uteområder.
* I samarbeid med frivilligheten styrke og utvide ordning med «dag- og natteravner».
* Utvide og trappe opp områdeløftet.